Esita küsimus naistearstile
Fibroadenoom15.03.01 10:59
Olen 31.a. Tahaksin teavet FIBROADENOOMI kohta. Ultraheli uuringul tehti kindlaks, et mul on vasakus rinnas fibroadenoom mõõtmetega 2,0x0,4x1,4cm ja suunati edastisteks uuringuteks onkoloogi vastuvõtule. Olen väga mures, sest onkoloogia on ju seotud vähihaigusega.
Vastab...
Tartu Ülikooli Kliinikumi Naistekliinik, Elite Erakliinik
Veel vastuseid sellelt arstilt
Rinna fibroadenoom on healoomuline kasvaja. Mammoloog töötab meil Eestis ainult onkoloogia haiglas, see ei tähenda aga, et teil on vähk. Kõik haigused, mis esinevad rinnas, ravib mammoloog, seega saadetakse sinna haiglasse kõik naised, kellel rinnas on mingeid muutusi. Mammoloog otsustab teie ravitaktika suhtes. Võimalus on pöörduda ka Tamme Erakliinikusse dr. Inga Vaasna poole, kellel on seal vastuvõtt 1 kord nädalas. Telefon 428-118.
Tema on onkogünekoloog ja saab samahästi teid konsulteerida, kui te ei soovi minna onkoloogiasse.